03/09/2014 | Administración LocalMunicipal
Arteixo
Servizos Económicos
Aprobación definitiva modificación das bases 10ª e 55ª das de execución do orzamento do exercicio 2014

Quedando definitivamente aprobada polo Pleno do Concello a modificación da bases 10ª e 55ª das de execución do orzamento do exercicio 2014, de acordo co preceptuado e ó abeiro do disposto no artigo 169.3 do texto refundido da Lei reguladora das facendas locais, faise público que, despois desta modificación, as bases de execución referidas quedarían redactadas do seguinte teor literal: 1. Co fin de respectar o principio de orzamento bruto e recoller o gasto e ingreso dos servizos en réxime de xestión indirecta, no orzamento vixente decláranse ampliables os créditos das seguintes aplicacións orzamentarias: a) 320.22713 (traballos realizados por outras empresas): Concesión da escola infantil municipal, en función da efectiva recadación polo concesionario do prezo público deste servizo (subconcepto de ingresos 342.01). b) 931.22708 (taxa polos servizos de recadación pola Deputación): Servizo de recadación pola Deputación Provincial da Coruña dos impostos delegados, en función da efectiva recadación dos impostos de bens inmobles, de vehículos de tracción mecánica e de actividades económicas (subconceptos de ingresos 112.00, 113.00, 114.00, 115.00 e 130.00). c) 931.22799 (traballos realizados por outras empresas): Contratación do servizo de asesoramento e colaboración na inspección de tributos municipais, en función da efectiva recadación do imposto de construccións e de taxa por aproveitamento público local (subconceptos de ingresos 29001 e 33201). d) 161.22724 (traballos depuración de augas residuais): Servizo prestado pola empresa Edar Bens S. A., en función da efectiva recadación da taxa de depuración de augas residuais (subconcepto de ingresos 301.01). 2. A aprobación dos expedientes de ampliación de crédito correspóndelle á Alcaldía ou órgano competente por delegación, previo informe de Intervención. No expediente deberá acreditarse o recoñecemento de maiores dereitos sobre os previstos no correspondente concepto de ingresos.3. Se no curso da execución do orzamento fose necesario declarar ampliables outros créditos, deberase acordar unha modificación das presentes bases, cos mesmos requisitos esixidos para a aprobación do orzamento.” 1. En materia de xestión, recadación e inspección tributaria e doutros ingresos de dereito público aplicaranse preceptos legais contidos na Lei 58/2003, de 17 de decembro, xeral tributaria e demais normas regulamentarias de desenvolvemento, así coma a ordenanza fiscal xeral e ordenanzas fiscais e de prezos públicos reguladoras de cada un dos ingresos.2. Non se practicará liquidación de xuros de demora cando a cantidade resultante por este concepto sexa inferior a 6,00 €, ao considerarse como contía mínima necesaria para cubrir o custo da súa exacción e recadación.3. Para determinar os dereitos de difícil ou imposible recadación aplicaranse as porcentaxes mínimas establecidas no artigo 193 bis do Texto Refundido da Lei Reguladora das Facendas Locais, segundo a modificación introducida coa entrada en vigor da Lei 27/2013 de racionalización e sostibilidade da Administración Local.4. Para todo o non previsto nas presentes bases atenderase as normas legais e regulamentarias que regulan cada materia, aos principios xerais do dereito e ás normas interpretativas establecidas no artigo 3 e 4.1 do Código Civil.” Contra este acordo, que esgota a vía administrativa, poderase interpoñer directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Arteixo, o 27 de agosto de 2014. O ALCALDE, Asdo. Carlos Calvelo Martínez